open-index/open-wikipedia-markdown huggingface dataset:
Kendo

**Kendo** (剣道), (剣 for sverd, 道 for vegen eller måten), er ein japansk kampsport med fekting. Kendo utvikla seg ifrå tradisjonelle teknikkar innan japansk sverdkunst, kjent som *[[kenjutsu]]*.

Kendo er ein krevjande aktivitet på det fysiske og mentale planet, som er prega av formaliserte verdiar rundt kampsporten og krevjande sportslege element. 

Utøvarar av kendo vert kalla kendoka (剣道家), som tyder ein som utøver kendo, eller *kenshi* (剣士), som tyder sverdmann. 

Kendo vert utøvd i tradisjonelle klede og ei rustning kalla bogu, med ein eller to bambussverd kalla shinai. Rørslene i kendo er forskjellige ifrå europeisk fekting, på grunn av korleis sverda i Japan er lagd forskjellig ifrå dei europeiske. Måten det er brukt på er også forskjellig. Ulikt vestleg fekting brukar kendo slag med ein definert egg på enden av shinaien. 

Kendotrening kan vere ganske bråkete samanlikna med andre kampkunstar og sportar. Dette er av di kendoka brukar eit skrik, eller kiai, for å uttrykke ånd og når eit treffer eller kutt vert gjort. Den fremste foten skal og lande i bakken so ein høyrer det.

Sporten er meint å passe for alle uavhengig av kjønn. 

## Gradering

Det finst ikkje noko beltesystem i kendo og ein har ikkje noko plagg som signaliserer gradering. Det eksisterer eitt sett kyu-grader for nybyrjarar, og dan-grader for dei som har oppnådd eit nivå tilsvarande svart belte i andre sportar. 

På syttitalet gjorde ein dei høgaste graderingane vanskelegare å oppnå som ein heider til den avdøde 10. danen Moriji Mochida for hans dyktigheit. Det er no i praksis umogleg å oppnå høgare rangering enn 8. dan, i seg sjølv ein grad med ein av verda sine høgste strykprosentar. 

## Skader

Kendo er ein tøff sport der ein utdeler hogg og støyt imot kvarandre. Ei god rustning dempar kor hardt ein kjenner slaga, og alle rustningar skal gjere hugga ufarlege. Under moderne trening og konkurranse er skadane som regel avgrensa til belastningsskader, stikkskader og blåmerke. Det er populært å gå til innkjøp av ekstra vern, for handledd, kne og hæl. 

Av tryggingsomsyn er tsuki-støytet imot halsen forbode å utføre utan dan-gradering og spesielle avgrensingar, sjølv om hjelmen har spesielt halsvern. Det eksisterer eigne dojoar i Japan for den som ønskjer ekstremt hard fekting med skader, men dette er langt utanom det som er vanleg og går over i det som må kunne kallast ein sær form for ekstremsport. 

Til samanlikning har trening i Iaido og Iaijutsu med shinken ein viss risiko for alvorleg og livstruande skade ved feil utføring og uhell. Dette skjer forholdsvis sjalden. 

## Sjå og

Utøvarar med naginata driv ein liknande kampsport med ein japansk form for hellebard og ei rustning mykje lik den ein nyttar i kendo. Utøvarar av kendo kan konkurrere imot ein utøvar med naginata. Dette er gjerne uformelle samankomstar, då dei fleste ikkje er lært opp i eit pensum der forskjellige våpentypar i fekting konkurrerer. 

## Bakgrunnsstoff

* Noregs Kendoforbund NKF

#### Norske Kendoklubbar

* OSI Kendo  (Oslo)
* Oslo Kendo
* Bergen kendo 
* Sør-vest kendo Stavanger
* Kristiansand kendo 
* Mandal kendoklubb 
* Notodden Kendoklubb
* Trondheim Kendoklubb / Budo Trondheim
Rakkestad Bygdeblad

***Rakkestad Bygdeblad*** var ei avis som vart utgjeven i Rakkestad i Østfold fylke. Redaktør for avisa var Carsten Lier, og avisa kom ut første gongen den 4. september 2002. Avisa vart utgjeven tysdag, torsdag og laurdag. Bygdebladet hadde 29 lokale eigarar, og stod utanfor dei store aviskonserna som eit sjølvstendig bygdeorgan med sterk lokal forankring. Avisa kom med sitt siste nummer 29. mars 2008.

## Utmerking
I 2003 vart Rakkestad Blad kåra til «Årets lokalavis» i Noreg av Landslaget for Lokalaviser.

## Opplagstal

## Referansar


## Bakgrunnsstoff
* Rakkestad Avis om nedlegginga av Rakkestad Bygdeblad, 28. mars 2008.
Nordfjorden på Stjernøya

**Nordfjorden** (nordsamisk * Nuortavuotna*) er ein fjord på Stjernøya i Hasvik kommune i Finnmark. Fjorden strekkjer seg 2,5&nbsp;km sørover til vika Purka i botn av fjorden.

Fjorden har innløp mellom Pipstokken i vest og Finnkjera i aust. Midt i fjorden ligg Eggholmen. Det er ingen busetnader ved fjorden. Nordfjellet ligg på vestsida av fjorden med ei høgd på 700 meter over havet, medan Smalfjordfjellet ligg på austsida på 562 moh.
Smalfjorden på Stjernøya

**Smalfjorden** (samisk *Geaccevuotna*) er ein fjord på Stjernøya i Hasvik kommune i Finnmark. Fjorden strekkjer seg 3,5 km sørover til Smalfjordbotn.

Fjorden har innløp mellom Svartskog i vest og Lille Kjerringfjordneset i aust. Det er ingen busetnader ved fjorden. Smalfjordfjellet ligg på vestsida av fjorden med ei høgd på 562 meter over havet, medan Lille Kjerringfjordfjellet (900 moh) ligg på austsida.
Rakkestad Avis

**Rakkestad Avis** er ei avis som vert utgjeven i Rakkestad i Østfold fylke. Rakkestad Avis har nettadresse www.r-a.no, som blir oppdatert kvar dag. Papiravisa kjem ut kvar torsdag.  Rakkestad Avis er den klårt største avisa i sitt område, med ei husstandsdekking på 80 prosent. Ansvarleg redaktør og dagleg leiar er Elin Marie Rud, og avisa er ein del av Amedia.

## Opplagstal

## Kjelder

## Bakgrunnsstoff
* Rakkestad Avis
Landslaget for lokalaviser

**Landslaget for lokalaviser** (LLA) er ein organisasjon for lokalaviser. Organisasjonen vart stifta på Voss i 1976 og arbeider for å fremja rammevilkåra og interessene til medlemsverksemdene.

Mellom dei første sakene LLA tok opp, var at også dei minste lokalavisene skulle verta inkluderte i den direkte pressestønadsordninga, noko ein fekk gjennomslag for i 1989. LLA representerer medlemsverksemdene i ulike statlege organ og utval.

LLA er ikkje ein tarifforganisasjon, og forhandlar derfor ikkje på vegne av medlemsverksemdene sine. Nokre av LLA-medlemene er også medlemer av Mediebedriftenes Landsforening (MBL).

LLA har vel 110 medlemsverksemder som representerer eit avisopplag på til saman 330 000 eller 950 000 lesarar. Dei fleste medlemsavisene kjem ut mellom ein og tre gonger i veka og har oftast eit opplag på mellom 1 000 og 6 000 eksemplar.

LLA har eit sekretariat i Oslo. Generalsekretær er Rune Hetland. Styret i organisasjonen vert leia av Tomas Bruvik, som også er redaktør og dagleg leiar i lokalavisa Kvinnheringen. På årsmøtet til organisasjonens vert avisprisen Årets lokalavis delt ut.

## Medlemmer
Per mars 2008.


* Agder
* Akers Avis/Groruddalen
* Andøyposten
* Arendals Tidende
* Birkenes-Avisa
* Brønnøysunds Avis
* Bygdaposten for Hjelmeland
* Bygdebladet
* Bygdebladet Randaberg og Rennesøy
* Bø Blad
* Dag og Tid
* Dalane Tidende
* Drangedalsposten
* Dølen
* Eikerbladet
* Enebakk Avis
* Fanaposten
* Finnmarksposten
* Fjell-Ljom
* Fjordabladet
* Fjordingen
* Fjuken
* Folldals Marked
* Framtia
* Framtid i Nord
* Frolendingen
* Frostingen
* Gaula
* GauldalsPosten
* Gjesdalbuen
* Grannar
* Grenda
* Grenseposten
* Hallingdølen
* Haramsnytt
* Hardanger Folkeblad
* Helgelands Blad
* Hordaland
* Høvågavisa
* Inderøyningen
* Jarlsberg Avis
* Kanalen
* Karmsund
* Karmøybladet
* Klar Tale
* KlæbuPosten
* Kragerø Avisa
* Kvinnheringen
* Lierposten
* Lofot-Tidende
* Lokalavisa Nordsalten
* Marsteinen
* Meløyavisa
* Meråkerposten
* Møre
* Nordvestnytt
* Nye Troms
* OPP
* Os og Fusaposten
* Rakkestad Bygdeblad (Nedlagd 2008)
* Raumnes
* Ryfylke
* Røyken og Hurums Avis
* Ságat
* Saltenposten
* Samningen
* Sande Avis
* Sandnes Posten
* Selbyggen
* Sirdølen
* Snåsningen
* Solabladet
* Sortlandsavisa
* Stangeavisa
* Steinkjer-Avisa
* Storfjordnytt
* Strandbuen
* Sulaposten
* Suldalsposten
* Sunnhordland
* Sunnmøringen
* Svalbardposten
* Svelviksposten
* Sydvesten
* Sykkylvsbladet
* Synste Møre
* Søgne og Songdalen Budstikke
* Søvesten
* Tysnes
* Tysvær Bygdeblad
* Vaksdal Posten
* Avisa Valdres
* Varangeren
* Varingen
* Vennesla Tidende
* Vest-Telemark Blad
* Vestavind
* Vestby Avis
* Vesteraalens Avis
* Vestlandsnytt
* Vestnesavisa
* Vigga
* Våganavisa
* Øksnesavisa
* Østerdølen
* Østhavet
* Øyavis
* Øy-Blikk
* Øyene
* Øyposten
* ÅmliAvisa
* Ås Avis


## Bakgrunnsstoff
* Landslaget for lokalaviser
Asnæs

**Asnæs** er ein dansk by i Odsherred kommune nordvest på øya Sjælland. Byen er sentrum i soknet med same namn. Ifølgje siste offisielle teljinga har Asnæs 2&nbsp;892 innbyggjarar (2013). 

Sentralt i byen ligg Asnæs stasjon som er eit lokalt knutepunkt på Odsherreds Jernbane (del av dei privateigde Vestsjællands Lokalbaner) med samband både nordover til Nykøbing og vestover mot Holbæk. I byen ligg òg Nordvestsjællands største kjøpsenter, Asnæs Centret, med over 40 butikkar. 

I byen er det grunnskule (Bobjergskolen) og vidaregåande skule (Odsherred Gymnasium). *Hallerne i Asnæs* blir nytta som kroppsøvingssal for elevane ved Bobjergskolen - og inneheld også symjehall. 

## Kyrkje og kultur

*Huset i Asnæs* ligg i Storegade 31 - og er ein privateigd og mykje nytta institusjon som har til føremål å utvikle kunst- og kulturlivet i det danske samfunnet. Huset blir nytta til ulike kulturelle arrangement og utstillingar (særleg av biletkunst og kunsthandverk). "Institusjonen Huset" blei stifta i januar 1973 av ein krins kunstnarar i dåverande Dragsholm kommune (sidan 2007 ein del av Odsherred).

Byen er òg kjend for den vakre romanske mellomalderkyrkja i stein som opphavleg var vigd til St. Olav. Tårnet og våpenhuset er føyde til seinare - og reist i seingotisk stil. Kyrkja ligg i Asnæs Kirkevej i den sørlege delen av byen.

## Kjelder

## Bakgrunnsstoff
* Asnæs-centeret 
* Huset i Asnæs
* Asnæs Kyrkje
Fabian Stang

**Richard Fabian Stang** () er ein norsk advokat og høgrepolitikar. Han var ordførar i Oslo kommune frå 2007 til 2015. Frå 2016 er han statssekretær for innvandrings- og integreringsminister Sylvi Listhaug i regjeringa Solberg.

Fabian Stang er son av Wenche Foss og Thomas Stang. Han utdanna seg som jurist og arbeidde først som lærar, deretter advokatfullmektig, politifullmektig og frå 1986 advokat.

Stang har vore bystyrerepresentant for Høgre sidan 1999, og fast medlem av helse- og sosialkomiteen, samferdsels- og miljøkomiteen, byutviklingskomiteen og finanskomiteen. Han var varaordførar i Oslo frå 29. august 2007, og blei ordførar den 17. oktober same året. Som ordførar er Stang også leiar av forretningsutvalet, valstyret og samevalstyret i Oslo.

## Kjelder

* *Delar av denne artikkelen bygger på «[[:nb:Fabian Stang|Fabian Stang]]» frå , den 7. februar 2009.* 
** * oppgav desse kjeldene: &nbsp;*
 

## Bakgrunnsstoff
Hålogalandsallmenningen

**«Hålogalandsallmenningen»** er føreslått som namn på eit eigedomsselskap som i
framtida kan komme til å forvalte den statlege grunnen i Nordland
og Troms. Grunnen er i dag fovalta av Statskog, men i NOU 2007:13 *Den nye sameretten* er eigedomsretten til landet føreslått overført frå staten til «Hålogalandsallmenningen».

Arealet som kan gå til «Hålogalandsallmenningen» er på vel 30 000 km², og omfattar størstedelen av landarealet i innlandet i Nordland og Troms. 

Det er føreslått at selskapet skal bli leidd av eit styre, sett saman av
representantar for Sametinget og fylkeskommunane i
Nordland og Troms. Etter framlegget kan reindriftssamar og
jordbruksutøvarar få visse rettar i allmenningen. Dei vil
òg, i lag med kommunane, vere med å oppnemne representantar i
distriktsstyra som vil stå for ressursforvaltinga på lokalplanet.

*Sjå òg [[Finnmarkseiendommen]].*

## Bakgrunnsstoff
* Pressemelding frå regjeringa
Jøfjorden

**Jøfjorden ** (samisk *Stuoravuotna *) er ein fjord på øya Seiland i Hammerfest kommune i Finnmark. Fjorden strekkjer seg 11 km sørover til Straumen (samisk *Stovma*) i botn av fjorden.

Fjorden har innløp mellom Kobbevikneset i vest og Søre Veggenes i aust. På austsida av fjorden i den ytre delen ligg den om lag 500 meter høge Jøfjordveggen på austsida. Ved Gammelværneset i sørenden av Jøfjordveggen går fjordarmen Tverrfjorden austover til grenda Tverrfjord. Straumsnes ligg nesten heilt inst i fjorden og dannar eit smalt sund på austsida av fjorden. Innanfor Straumsnes vert fjorden kalla Straumen. Fjorden er 233 meter på det djupaste, midt i fjorden vest for Gammelværneset.
Tverrfjorden i Hammerfest

**Tverrfjorden** (samisk *Doaresvuotna *) er ein fjordarm av Jøfjorden på Seiland i Hammerfest kommune i Finnmark. Fjorden strekkjer seg 2 km nordaustover til den veglause grenda Tverrfjord i botn av fjorden.

Fjorden har innløp ved Gammelværneset. Fjorden er 60 meter på det djupaste, om lag halvvegs inn i fjorden. Fjorden er omgjeve av høge og bratte fjell. På nordsida ligg den 589 meter høge Veggen, medan Huefjellet litt sør for fjorden stig til 721 meter over havet.
Hønsebyfjorden

**Hønsebyfjorden** (nord	samisk *Nijžževuotna*) er ein fjord på nordsida av øya Seiland i Hammerfest kommune i Finnmark. Fjorden strekkjer seg 3,5&nbsp;km søraustover til bygda Hønsebybotn i botn av fjorden.

Fjorden har innløp mellom Nordre Veggenes i vest og Skoltbukta i aust. Den ytre delen av fjorden vid og i aust går ein smalare del av fjorden inn til botn. Fjorden er 117 meter på det djupaste ved vestsida av denne ytre delen. Det ligg fleire mindre busetnader langs austsida av fjorden, og på begge sider av den indre, smale delen. Her finn ein mellom anna Hønsebyhamn på vestsida og grenda Skakkebakken på austsida.

Fylkesveg 8026 går langs austsida av fjorden og ut vestsida av den indre delen.
Statsføretak

**Statsføretak** er ei selskapsform som kan gjelde for selskap som den norske staten eig fullt ut.

Kongen i statsråd treffer vedtak om oppretting av statsføretak. Samstundes vert det fastsett kva for departement som skal representere staten som eigar av føretaket. 

Statsføretak nyttar bokstavane SF som ein del av namnet.

Reglane for statsføretak er gjevne i lov av 30. august 1991. Departementet utøver øvste mynde i føretaket i føretaksmøtet. Departementet si mynde i føretaket kan ikkje utøvast utanom føretaksmøtet. Store statsføretak kan ha ei bedriftsforsamling, der 2/3 av medlemmene er valde av føretaksmøtet. 

Statsførtak skal ha eit styre og ein administrerande direktør. 

Statskog SF, Statnett SF, Enova og SIVA er døme på norske statsføretak.

## Bakgrunnsstoff
Lov om statsforetak
Eidvågen

**Eidvågen** (nordsamisk *Muotkevuotna*) er ein fjord på øya Seiland i Hammerfest kommune i Finnmark. Fjorden strekkjer seg 4 km søraustover til grenda Eidvågeidet i botn av fjorden.

Fjorden har innløp mellom Hellegjengneset i vest og Eidvågneset i aust. Det ligg enkelte gardsbruk langs vestsida av fjorden, men ingen større busetnader enn Eidvågeidet i botn. Her er det berre om lag 350 meter over til austsida av øya. Fjorden er 91 meter på det djupaste, like sør for Revneset.
Statskog SF

**Statskog SF** er eit statsføretak som forvaltar statlege skog- og fjelleigedommar i Noreg.

## Verksemd

Statsføretaket har til formål å forvalte, drive og utvikle eigedommane med dei ressursane som høyrer til, og dei utfører tenester som naturleg høyrer til forvaltinga av utmarkseigedommane. Eigedommane skal drivast effektivt med sikte på økonomisk resultat, og dei skal skal drive eit aktivt naturvern med omsyn til friluftsinteressar.

Statsgrunnen i Finnmark vert ikkje forvalta av Statskog, men har sidan 2005 vore forvalte av Finnmarkseigedommen. Kyrkjeeigedommar vert forvalta av Opplysningsvesenets fond.

Statskog SF høyrer under Landbruks- og matdepartementet og er leia av eit styre. Forretningskontoret ligg i Namsos.

### Ressursgrunnlag
Statskog har heimel til 65 000 km², eller 1/5 av fastlands-Noreg. Statsallmenningane i Midt- og Sør-Noreg omfatter 27 000 km², og vert forvalta i samarbeid med lokale fjellstyre.

Om lag 5 % av eigedommen er produktiv skog.

Hoveddelen av dei statlege utmarkseigedommane ligg i Nordland og Troms. I innlandsstroka i desse fylka er staten den største
grunneigaren.

## Kjelder

## Bakgrunnsstoff
* Statskog si nettside
* Kart over Statskog sine eigedommar
Olderfjorden på Seiland

**Olderfjorden** (nordsamisk *Leaibevuotna*) er ein fjord på øya Seiland langs kommunegrensa mellom Hammerfest og Alta i Finnmark. Fjorden strekkjer seg 2,5&nbsp;km nordvestover til botn av fjorden.

Fjorden har innløp mellom Gressnes i nordaust og Seines i sørvest. Like ved innløpet ligg Olderfjordholmen (samisk *Leaibevuonsuolu*) i fjorden. Fjorden er 65 meter på det djupaste, midtfjords om lag halvvegs inn i fjorden.
Lille Bekkarfjorden

**Lille Bekkarfjorden** (samisk *Boazovuotna*) er ein fjord på øya Seiland i Alta kommune i Finnmark. Fjorden strekkjer seg 1 km nordvestover til botn av fjorden.

Fjorden har innløp ved Lille Bekkarfjordnes som ligg på sørsida. Det er ingen busetnader ved fjorden. Lille Bekkarfjorden er 66 meter på det djupaste, heilt ytst i fjorden.
Bekkarfjorden i Alta

**Bekkarfjorden** eller **Store Bekkarfjorden** (samisk *Gearvuotna*) er ein fjord på austsida av Seiland i Alta kommune i Finnmark. Fjorden strekkjer seg 4 km vestover frå Vargsundet til Store Bekkarfjordbotn, som ligg inst i ein liten våg på nordsida av Nordmannsneset.

Fjorden har innløp mellom Storholmen i nord og Indre Bekkarfjordnes i sør. Det er ingen busetnader ved fjorden. Fjorden er 176 meter på det djupaste heilt ytst i fjorden.

## Kjelder
Store Kufjorden

**Store Kufjorden** (samisk *Stuora Vuođđovuotna*) er ein fjord på sørsida av øya Seiland i Alta kommune i Finnmark. Fjorden strekkjer seg 9,5 km nordover frå Rognsundet til Kufjordbotn i botn av fjorden.

Fjorden har innløp mellom Store Kufjordnes i vest og Altnes i aust. Ytst i fjorden på austsida ligg grenda Altnesdalen og litt lenger inn gardane Dagsvoll og Olanes. Frå her og innover er det ingen andre busetnader. Fv31 går langs den ytre delen av fjorden. 

Fjorden er omgjeve av høge og bratte fjell som strekkjer seg 600-700 meter bratt opp begge sider av fjorden. Fjorden er 158 meter på det djupaste, like søraust for Store Kufjordneset.
Finnmarkseiendommen

**FeFo** eller **Finnmarkseiendommen** (nordsamisk *Finnmárkkuopmodat*) består
av grunneigedommar i Finnmark som inntil 1. juni 2006 var statlege. Eigedommen har eit areal på om lag 44 000 km²; om lag 96 % av landarealet i Finnmark fylke.

Eigedommane vart overførte frå staten til Finnmarkseiendommen i 2005 ved lovvedtak i Finnmarkslova. Overføringa av eigedomsretten kom i kjølvatnet av det samepolitiske oppgjeret etter Alta-aksjonen.

Finnmarkseiendommen er leidd av eit styre på seks medlemmer; tre er valde av Sametinget, tre er valde av Fylkestinget i Finnmark. Hovudkontoret ligg i Lakselv. Dei viktigaste inntekskjeldene til eigedommen er tomtefeste, sal av grus og mineral, fallrettar og inntekter frå jakt og fiske.

Folk som er busette i ein kommune, har mellom anna rett til innlandsfiske med garn i kommunen, rett til sanking av egg og dun og rett til hogst av lauvskog til ved på Finnmarkseiendommen sitt land i heimkommunen. Dei som er busette i fylket, har mellom anna rett til jakt og fiske med stong og handsnøre, plukking av molter og uttak av trevyrke til husflid på eigedommen. 

## Namn
Forkortinga *FeFo* kjem frå dei første bokstavane i
***F**innmarks-
***e**iendommen 
***F**innmárkku-
***o**pmodat

## Kjelder

## Bakgrunnsstoff
* 
* Finnmarkslova i Lovdata.
Lille Kufjorden

**Lille Kufjorden** (samisk *Unna Vuođđovuonaš*) er ein fjord på sørsida av øya Seiland i Alta kommune i Finnmark. Fjorden strekkjer seg 2 km nordover til botn av fjorden.

Fjorden har innløp mellom Junkerhamnklubben i vest og Klubben i aust. Junkerhamn er ein liten våg og ein gard like ved Junkerhamnklubben. Utover denne er det ingen busetnader ved fjorden. Fjorden er 81 meter på det djupaste, like ved Klubben.
Ommund Vareberg

**Ommund Vareberg** () er ein norsk lokalpolitikar som representerer Høgre. Han var ordførar i Rennesøy kommune frå 2007 til 2011.
Bårdfjorden

**Bårdfjorden** (samisk *Viektavuotna*) er ein fjord på vestsida av øya Seiland i Hammerfest kommune i Finnmark. Fjorden strekkjer seg 4,5 km søraustover til Indre Kalvebukt i botn av fjorden.

Fjorden har innløp mellom Hompavika i nord og Tåneset eller Skarstolodden i sør. Tåholmeen eller Skarstolholme ligg like aust for Tåneset. Like aust for holmen igjen finn ein det djupaste punktet i fjorden på 141 meter. Lenger inn i fjorden ligg Bårdfjordholmane. Det er ingen busetnader ved fjorden.
Norunn Østråt Koksvik

**Norunn Østråt Koksvik** () var ordførar i Sandnes kommune frå 2007 til 2011. Ho representerer Høgre.
Sørefjorden

**Sørefjorden** er namnet på to fjordar i Noreg: 

* Sørefjorden i Hammerfest, ein liten fjord på øya Seiland, som òg vert kalla **Søre Bumannsfjorden**, i Hammerfest kommune i Finnmark. 
* Sørefjorden i Hyllestad, ein fjordarm av Åfjorden i Hyllestad kommune i Sogn og Fjordane.
Sørefjorden i Hammerfest

**Sørefjorden** eller **Søre Bumannsfjorden** (samisk *Oarjjit Dáččavuotna*) er ein fjord på vestsida av øya Seiland i Hammerfest kommune i Finnmark. Fjorden strekkjer seg 1,5 km sørover til botn av fjorden.

Fjorden har innløp mellom Nordre Garggo i nord og Søre Garggo i sør. Sørefjorden er 86 meter på det djupaste, om lag midt i fjorden. Nokre kilometer lenger nord ligg Nordefjorden eller Nordre Bumannsfjorden.
Tone Tvedt Nybø

**Tone Tvedt Nybø** () er ein norsk politikar som representerer Kristeleg Folkeparti.
Ho var ordførar i Randaberg kommune frå 2007 til 2011.
Nordefjorden

**Nordefjorden** eller **Nordre Bumannsfjorden** (samisk *Nuorttat Dáccavuotna*) er ein fjord på vestsida av Seiland i Hammerfest kommune i Finnmark. Fjorden strekkjer seg 1,5 km søraustover til Nordre Bumannsfjorddalen i botn av fjorden.

Fjorden er ikkje busett. Sørefjorden ligg litt lenger sør. På det djupaste er fjorden 84 meter djup, om lag 400 meter ut i fjorden.
Dag Sørensen

**Dag Sørensen** () var ordførar i Sokndal kommune frå 2007 til 2011. Han representerer Arbeidarpartiet.
Skreifjorden

**Skreifjorden** (nordsamisk *Govdavuotna*) er ein fjord på vestsida av øya Seiland i Hammerfest kommune i Finnmark. Fjorden strekkjer seg 4,5&nbsp;km austover til Skreifjordeidet i botn av fjorden.

Fjorden har innløp mellom Torvneset i nord og Lossenpynten i sør. Litt inn i fjorden går fjordarmen Flaskefjorden sørover. Austover frå Flaskefjorden vert Skreifjorden òg kalla Indre Skreifjorden. Over eidet inst i fjorden er det berre litt over 300 meter over til Jøfjorden på andre sida. Det er spreidde hus langs fjorden, men ingen større stader og heller ingen vegsamband. Det djupaste punktet i fjorden ligg nesten heilt ytst og er på 169 meter.
Flaskefjorden

**Flaskefjorden** (samisk *Bohtalvuotna*) er ein fjordarm av Skreifjorden på øya Seiland i Hammerfest kommune i Finnmark. Fjorden strekkjer seg 4 km sørover til Skreifjordbotn.

Fjorden har innløp mellom Lossenpynten i vest og Sandabukta i aust. Det ligg fleire hus ved fjorden, men ingen større grender og det er heller ikkje vegsamband til og frå fjorden. Han er 71 meter på det djupaste, nesten heilt inst i fjorden.
Fjellstyre

**Fjellstyra** skal administrere bruken og utnyttinga av rettar og lunnende i statsallmenningane. I hovudsak gjeld dette bruksrettar tilknytte jordbruk, som setring og beite, og bygdefolks rettar til jakt, fangst og innlandsfiske. I kvar kommune der det er statsallmenning, skal det vere|eit fjellstyre. Det er kommunestyret som velmedlemmene i fjellstyret. 

Det er 94 fjellstyre i Noreg, og dei er organiserte i Norges Fjellstyresamband.

## Bakgrunnsstoff
* Noregs fjellstyresamband
* Fjellova
Akkarfjorden

**Akkarfjorden** er namnet på tre fjordar i Noreg. Alle tre ligg i Finnmark: 

* Akkarfjorden i Måsøy, ein fjord i Måsøy kommune. 
* Akkarfjorden på Sørøya, ein fjord på Sørøya i Hammerfest kommune. 
* Akkarfjorden på Kvaløya, ein fjord på Kvaløya i Hammerfest kommune.
Akkarfjorden på Sørøya

**Akkarfjorden** er ein fjord på Sørøya i Hammerfest kommune i Finnmark. Fjorden strekkjer seg 4 km vestover til tettstaden Akkarfjord i botn av fjorden.

Fjorden har innløp mellom Akkarfjordnæringen i nord og Borvikklubben i sør. I tillegg til Akkarfjord ligg gardsbruka Ytre Akkarfjord og Bismarkvika på nordsida av fjorden. Fjorden er 62 meter på det djupaste, om lag midt i fjorden. 

Fv112 går langs delar av fjorden.
Skippernesfjorden

**Skippernesfjorden** er ein fjord på Sørøya i Hammerfest kommune i Finnmark. Fjorden strekkjer seg 3,5 km nordvestover til Skippernesfjordbotn.

Fjorden har innløp mellom Skippernesodden i nord og Nordnes i sør. Det ligg to eigedomar med nokre hus langs fjorden. Markusjord ligg på nordsida og Sætra på sørvestsida. Oterbukta er ein våg på vestsida av fjorden. Fjorden er 81 meter på det djupaste ved munningen.
Hellefjorden i Hammerfest

**Hellefjorden** er ein fjord på Sørøya i Hammerfest kommune i Finnmark. Fjorden strekkjer seg 1,5 km nordover til grenda Hellefjord i botn av fjorden.

Fjorden har innløp mellom Værosodden i nordaust og Pikfjellneset i sørvest. Fjorden er 24 meter på det djupaste, nesten heilt inst i fjorden.
Sandfjorden i Hammerfest

**Sandfjorden** er ein fjordarm av Langstrandfjorden på Sørøya i Hammerfest kommune i Finnmark. Fjorden strekkjer seg 1 km nordover til Svartbotn.

Fjorden har innløp mellom Gamnes i vest og Værfjellodden i aust. Fjorden er grunn, stort sett kring 2-3 meter djup og er 6 meter på det djupaste heilt ytst.
Statsallmenning

**Statsallmenningar** er område som Statskog SF har grunnbokheimel til, men som bygdefolk har sterke bruksrettar i.

Jordbruksegedommar i bygdelag som frå gammalt har utøvd hogstrett i ein statsallmenning, har rett til skogsvyrke eigedommen treng ved jordbruksdrifta. Slike bruksrettar er regulerte i statsalmenningslova. 

Andre bruksrettar, som rett til jakt, innlandsfiske, beite og seterbruk er regulerte gjennom fjellova. Etter fjellova skal kvar kommune der det er statsallmenning ha eit fjellstyre. Fjellstyret skal administrere bruken og utnyttinga av rettar og lunnende i statsallmenningen.

## Historie
Dei første skrivne lovreglar om allmenningsbruk finn vi i landskapslovene, især i Gulatingslova og Frostatingslova. Seinare vart rettsreglane tekne med i Magnus Lagabøtes landslov av 1284, Kristian den fjerdes norske lov av 1604 og Kristian den femtes norske lov av 1684.

På 1600-talet selde Kongen ut allmenningar til privatpersonar og til bygder med bruksrettar, og det oppstod bygdeallmenningar. Allmenningar som ikkje vert selde, vart kalla kongeallmenningar, ei nemning som i moderne tid gjekk over til statsallmenningar. 

På 1800-talet vart skogsdrifta i statsallmenningane lovregulert. I 1920 kom den fyrste fjellova som regulerte annan bruk av allmenningane og som samstundes innførte fjellstyra.

Statslandet i Nord-Noreg har ikkje vore definert som statsallmenning. Forslaget om å etablere «Hålogalandsallmenningen» i Nordland og Troms har teke opp trekk av lovgivinga som gjeld for statsallmenningane.

## Bakgrunnsstoff
* Jan Borgnes: Statsallmenninger og fjellstyreforvaltning 
* Statsallmenningslova
* Fjellova
Langstrandfjorden

**Langstrandfjorden** er ein fjord på Sørøya i Hammerfest kommune i Finnmark. Fjorden strekkjer seg 4,5 km nordvestover til Værbotn i botn av fjorden.

Fjorden har innløp mellom Værfjellodden i nordaust og Odden i sørvest. Like ved Værfjellodden går fjordarmen Sandfjorden nordover. Ved Odden i sør går Kuvika sørvestover. Innover i fjorden ligg grenda Langfjorden på austsida av fjorden. Det djupaste punktet i fjorden er 60 meter mellom Kråkneset og Gamneset.
Slettnesfjorden

**Slettnesfjorden** er ein fjord på Sørøya i Hammerfest kommune i Finnmark. Fjorden strekkjer seg 3 km vestover til Fjordabotn.

Fjorden har innløp mellom Slettnes i nordaust og Nordre Gjeltindneset i sørvest. Gardsbruket Sørsida ligg på nordsida av fjorden. I tillegg ligg det spreidde bygg ved fjorden, men desse er utan vegsamband. Fjorden er 130 meter djup på det meste like ved munningen.
Hamnefjorden

**Hamnefjorden** (samisk *Rostavuotna*) er ein fjord på Sørøya i Hammerfest kommune i Finnmark. Fjorden strekkjer seg 4,5 km nordover til Pederdalen i botn av fjorden.

Fjorden har innløp mellom Husfjordnes i vest og Fella i aust. Fellaholmen og Lilleholmen ligg like innanfor innløpet. Det ligg spreidde bygg langs med fjorden, men ingen vegsamband eller gardsbruk. Fjorden er 120 meter djup ved munningen på det djupaste.
Komagfjorden

**Kommagfjorden** er namnet på to fjordar i Noreg. Begge ligg i Finnmark. 

* Kommagfjorden i Alta er ein fjord i Alta kommune.
* Kommagfjorden i Hammerfest er ein fjord på Sørøya i Hammerfest kommune.
Kommagfjorden i Hammerfest

**Kommagfjorden** eller **Komagfjorden** er ein fjord på Sørøya i Hammerfest kommune i Finnmark. Fjorden strekkjer seg 1,5 km nordover til Kommagfjordbotn.

Fjorden har innløp mellom Gåshopen i vest og Kommagfjordneset i aust. Fjorden er 33 meter på det djupaste på vestsida. 

Det er ingen busetnader ved fjorden.
Kobbefjorden

**Kobbefjorden** er namnet på fleire fjordar i Noreg: 

* Kobbefjorden på Svalbard er ein fjord på Spitsbergen på Svalbard. 
* Kobbefjorden i Måsøy er ein fjord i Måsøy kommune i Finnmark.
* Kobbefjorden i Hammerfest er ein fjord på Sørøya i Hammerfest kommune i Finnmark.
Kobbefjorden i Hammerfest

**Kobbefjorden** (samisk *Gohppalvuotna*) er ein fjord på Sørøya i Hammerfest kommune i Finnmark. Fjorden strekkjer seg 5 km nordover til Sørbotnen i botn av fjorden.

Fjorden har innløp mellom Ramnes i vest og Kobbefjordneset i aust. Fjorden er på det djupaste om lag midt i fjorden med eit djup på 107 meter. 

Det er ingen busetnader ved fjorden.
Øyfjorden i Hasvik

**Øyfjorden** (nordsamisk *Duorppalvuotna*) er ein fjord på Sørøya i Hasvik kommune i Finnmark. Fjorden strekkjer seg 6,5&nbsp;km nordover til Nordbotn i botn av fjorden.

Fjorden har innløp mellom Fuglberget i vest og Ramnes i aust. Det ligg fleire holmar i fjorden og den største av desse er Øyfjordholmen med ei lengd på 1,1&nbsp;km. Inst i fjorden deler han seg i tre vågar. Sørbotn ligg lengst vest, Midtbotn ligg i midten og Nordbotn, den djupaste av dei, ligg lengst aust. Fjorden er 118 meter på det djupaste, nesten ute ved munningen.
Karkefjorden

**Karkefjorden** (samisk *Báhccavuotna*) er ein fjord på Sørøya i Hasvik kommune i Finnmark. Fjorden strekkjer seg 2 km nordover til Karkefjordbotn.

Fjorden har innløp mellom Stavnes i vest og Fuglberget i aust. Fjorden er nokså jamdjup, om lag 40 meter og på det djupaste 49 meter ved munningen. Det er ingen busetnader ved fjorden.
Husfjorden

**Husfjorden** (samisk *Iibmavuotna*) er ein fjord på Sørøya i Hammerfest kommune i Finnmark. Fjorden strekkjer seg 4,5 km nordvestover til Polldalen i botn av fjorden.

Fjorden har innløp mellom Husfjordnes i nord og Slåtten i sør. Inst i fjorden ligg dei to vågane Pollen i vest og Nordbotn i nord. Fjorden er 108 meter på det djupaste mellom Sommarsetneset på sørsida og Storholmen like utanfor Pollen i vest. 

Det er ingen busetnader ved fjorden.
Grunnfjorden i Hasvik

**Grunnfjorden** er ein fjord på Sørøya i Hasvik kommune i Finnmark. Fjorden strekkjer seg 1,5 km nordover til Grunnfjordvatnet i botn av fjorden.

Fjorden har innløp mellom Kipparfjordneset i vest og Grunnfjordneset i aust. Fjorden er ein terskelfjord og er berre 7 meter ved munningen. På det djupaste litt lenger inn er han derimot berre 22 meter. Garden Grunnfjord ligg på austsida av fjorden.
Kipparfjorden

**Kipparfjorden** eller **Kipperfjorden** (samisk *Gahpirvuotna*) er ein fjord på Sørøya i Hasvik kommune i Finnmark. Fjorden strekkjer seg 4 km nordover til Kipparfjordbotn.

Fjorden har innløp mellom Valan i vest og Kipparfjordneset i aust. Heilt ytst i fjorden ligg Holmen på vestsida og Høgholmen på austsida. Mellom desse er fjorden på det djupaste med eit djup på 122 meter. Kipparfjordholmen ligg lenger inn i fjorden. 

Det er ingen busetnader ved fjorden.
Meltefjorden

**Meltefjorden** (nordsamisk *Saitevuotna*) er ein fjord på Sørøya i Hasvik kommune i Finnmark. Fjorden strekkjer seg 4&nbsp;km nordover til Meltefjordbotn.

Fjorden har innløp mellom Taborshamnneset i vest og Skallneset i aust. Storholmen er ein holme på vestsida av fjorden. Lenger inn ligg Meltefjordholmen. På det djupaste er Meltefjorden 105 meter ved munningen.

Det er ingen busetnader ved fjorden.
Hasfjorden

**Hasfjorden** (nordsamisk *Áknovuotna*) er ein fjord på Sørøya i Hasvik kommune i Finnmark. Fjorden strekkjer seg 6,5 km nordover til Hasfjordbotn i botn av fjorden.

Fjorden har innløp mellom Hasfjordneset i vest og Taborshamnneset i aust. Fjorden ligg like aust for sjølve Hasvik. Storøya er ei 2,3 km lang øy på vestsida av fjorden. Her ligg òg eit par gardsbruk som Elnheim og Hofset. Det meste av fjorden er grunnare enn 30 meter, men ytst i fjorden søkk botn ned mot 70 meter.
Sandfjorden i Hasvik

**Sandfjorden** er ein fjord på nordsida av Sørøya i Hasvik kommune i Finnmark. Fjorden strekkjer seg 5 km sørover til Nordsandfjorddalen i søraust. 

Fjorden har innløp mellom Trombåk i vest og Åfjordnæringen i aust, og mellom desse nesa er fjorden 9 km brei. Inst i fjorden ligg dei to små fjordaramen Sørsandfjorden og Nordsandfjorden. Sandfjorden er 36 meter på det djupaste heilt ytst i fjorden. 

Det er ingen busetnader ved fjorden.
Nordsandfjorden

**Nordsandfjorden** er ein fjordarm av Sandfjorden på Sørøya i Hasvik kommune i Finnmark. Fjorden strekkjer seg 1,5 km søraustover til ei 800 meter lang sandstrand inst i fjorden.

Fjorden har innløp mellom Skardneset i nord og Stupaneset i sør. Vest for Stupaneset ligg Sørsandfjorden
Bygdeallmenning

**Bygdeallmenning** er ein allmenning som er ått av halvparten av dei jordbrukseigedommane som frå gammalt har bruksrett i allmenningen.

## Historie
Allmenningane var opphavleg område som ingen hadde eigedomsrett til, der det foregjekk ein felles bruk i form av jakt, innlandsfiske, hogst og anna. Naturleg nok var det folk frå de næraste bygdene som stod for denne bruken av allmenningen. Kongen hadde òg frå gammalt visse rettar i allmenningene, og under påverknad frå romerretten vart oppfatninga i hundreåra etter reformasjonen at all fast eigedom som ikkje var i privat eige, var Kongens eigedom. Det gjaldt òg allmenningane, utan at bygdefolket av den grunn mista bruksretten dei hadde utøvd frå gammal tid.

Særleg på Fredrik IV si tid vart mange av allmenningane selde, anten til utanforståande privatpersonar, eller til bøndene som hadde bruksrett i allmenningen. Allmenningar som med tida kom i bygdefolkets eige, vart til det vi seinare har kalla bygdeallmenningar. 

## Bruksrett
Allmenningsretten kan gje jordbrukande bønder rett til beiteland, seter, ved og bygningsmateriale. 

Vidare vil dei som utøver bruksrett i allmenningen, og familiemedlemmer og andre medlem i hushaldet deira, ha rett til småviltjakt og innlandsfiske i allmenningen. 

## Organisering
Forvaltinga av bygdeallmenningane ligg til eit allmenningsstyre. Bygdeallmenningene i Noreg er organiserte i Norsk allmenningsforbund. 

## Sjå òg
* Green

## Bakgrunnsstoff
* Lov om bygdeallmenninger
* *Knophs oversikt over Norges rett* ved Birger Stuevold Lassen, Universitetsforlaget 1981, ISBN 82-00-05531-0
Ofjorden

**Ofjorden**, stundom kalla **Åfjorden**, (samisk *Uffirvuodna*) er ein fjord på nordsida av Sørøya i Hasvik kommune i Finnmark. Fjorden strekkjer seg 9 km søraustover til Ofjordbukta i botn av fjorden.

Fjorden har innløp mellom Ofjordnæringen i sørvest og Steinnæringen i nordaust. Aust for Stennæringen ligg Bølefjorden, medan Sandfjorden ligg vest for Ofjordnæringen. Fjorden er 74 meter på det djupaste, nesten heilt inst i fjorden. 

Det er ingen busetnader ved fjorden.
Bølefjorden i Finnmark

**Bølefjorden** (samisk *Bievllavuotna*) er ein fjord på nordsida av Sørøya i Hasvik kommune i Finnmark. Fjorden strekkjer seg 5,5 km sørover til Bølestraumen i botn av fjorden.

Fjorden har innløp mellom Steinnæringen i vest og Skarvnæringen i aust. Vest for Steinnæringen ligg Ofjorden, medan Galtefjorden ligg aust for Skarværningen. Fjorden er 40 meter på det djupaste, nesten heilt inst i fjorden. 

Det er ingen busetnader eller vegsamband ved fjorden.
Galtefjorden

**Galtefjorden** (nordsamisk *Gálltavuotna*) er ein fjord på nordsida av Sørøya i Hasvik kommune i Finnmark. Fjorden strekkjer seg 14 km sørover til garden Børstrand i botn av fjorden.

Fjorden har innløp mellom Skarvnæringen i vest og Presten i aust. Flatøy er ei lita øy som ligg ved austsida av fjorden. Her går Jektefjorden nordaustover. Fjorden har fleire bukter og viker og inst i fjorden deler han seg i tre små fjordarmar. Dønnesfjorden ligg lengst vest, Børfjorden går vidare sørover, medan Nordfjorden går søraustover. Fjorden er 202 meter på det djupaste, mellom Innervoksen i vest og Skarvskjer i aust. 

Det einaste busetnadane ligg i Dønnesfjorden og Børfjorden.

## Kjelder
Jektefjorden

**Jektefjorden** er ein fjordarm av Galtefjorden på Sørøya i Hasvik kommune i Finnmark. Fjorden strekkjer seg 1,4 km nordaustover til botn av fjorden.

Fjorden har innløp mellom Galten i nordvest og Storgalten i søraust. Innløpet er berre om lag 4 meter djupt og har mange fluer og skjer. Lenger inn i fjorden er han 14 meter på det djupaste. 

Fjorden har fleire ankringsplassar, men er ikkje busett.
Dønnesfjorden

**Dønnesfjorden** er ein fjord på Sørøya i Hasvik kommune i Finnmark. Fjorden strekkjer seg 5 km sørvestover til Dønnesfjordbotn i botn av fjorden.

Fjorden har innløp mellom Inner Veines i nordvest og Børrfjordnæringen i søraust. Det ligg fire nesten jamstore øyar i fjorden, Nordøya, Midtøya, Vesterøya og Sauøya. Alle desse ligg tett inntil kvarandre og dei tre førstnemnde har små eid som knyt dei saman. På Nordøya ligg fiskeværet Dønnesfjord og Dønnesfjord kapell. 

Fjorden er 144 meter på det djupaste ved innløpet.
Børrfjorden

**Børrfjorden** eller **Børfjorden** er ein fjordarm av Galtefjorden på Sørøya i Hasvik kommune i Finnmark. Fjorden strekkjer seg 5 km sørover til Storvatnet i botn av fjorden.

Fjorden har innløp mellom Børrfjordnæringen i vest og Seineset i aust. Vest for Børrfjordnæringen ligg Dønnesfjorden, medan Nordfjorden ligg aust for Seineset. På austsida av fjorden ligg grenda Børstrand. Det går ein veg langs fleire gardar langs fjorden, men ingen av dei har vegsamband til resten av øya. 

Fjorden er 108 meter på det djupaste, litt inn i fjorden på vestsida.

## Kjelder
Nordfjorden i Hasvik

**Nordfjorden** er ein fjordarm av Galtefjorden på Sørøya i Hasvik kommune i Finnmark. Fjorden strekkjer seg 2,5 km søraustover til Storbukta i botn av fjorden.

Fjorden har innløp mellom Seineset i sørvest og Skammelvika i nordaust. På sørsida av fjorden ligg Seinesbukta og Storbukta. Fjorden er 110 meter på det djupaste, like aust for Seineset. 

Det er ingen busetnader ved fjorden.
Sandøyfjorden på Sørøya

**Sandøyfjorden** (samisk *Sáttovuotna*) er ein fjord på nordsida av Sørøya i Hammerfest kommune i Finnmark. Fjorden strekkjer seg 15 km sørover til Straumen i botn av fjorden.

Fjorden har innløp mellom Stålet i vest og Skarvnæringen i aust. Han er kalla opp etter Sandøya som ligg midt i fjorden og her ligg det enkelte hus på austsida av øya. På austsida av fjorden, aust for Sandøya ligg gardsbruka Skarvfjord og Hønsby. Skarvfjord ligg ved innløpet til den vesle fjordarmen Skarvfjorden. Vest for Sandøy ligg dei djupe vågane Ytre og Indre Reppa. 

Den indre delen av Sandøyfjorden vert kalla Sandøybotn. Her finn ein òg fleire småbruk. Koppardal ligg i ein våg på vestsida, og lengst inn i fjorden finn ein Fiskenes, Oterurda, Mebotn og Storely. Straumen er ein smal våg som strekkjer seg heilt inn til botn av fjorden. Her ligg òg den vesle fjordarmen Båtsfjorden. 

Fjorden er 165 meter på det djupaste, like nord for Sandøya.
Sáttovuotna

**Sáttovuotna** er eit nordsamisk namn som tyder Sandfjorden og vert nytta om fleire fjordar i Noreg:

* Makkaursandfjorden i Båtsfjord kommune. 
* Sandøyfjorden på Sørøya på Sørøya i Hammerfest kommune.
Bruksrett

**Bruksrett** er ein avgrensa rett til å bruke ein fast eigedom som ein ikkje har eigedomsrett til. 

Bruksretten kan vere knytt til ein person, som t.d. kan ha vegrett over annan manns land eller rett til å hogge ved i annan manns skog. Slik rett kan òg vere knytt ein eigedom, slik at til eigar eller brukar av eigedommen har t.d. vegrett eller hogstrett på ein annan eigedom. Slike reelle bruksrettar følgjer med når eigedommen som har bruksretten skiftar eigar.

## Bruksrettar av ulik karakter
# Total bruksrett kan ein få ved kontraktsfesta avtaler om tomtefeste, forpakting o.a.. I slike høve kan eigaren ikkje samstundes nytte den delen av eigedommen andre har bruksrett til.
# Meir avgrensa bruksrett er dei såkalla positive servituttar, regulert i servituttlova, som gjev rett til ein bestemt bruk på ein annan eigedom. Det kan vere rett til vatn, grus eller ved, det kan vere rett til å ha beitedyr gåande eller rett til å grave ned ei vassledning. Ei avgrensa bruksrett hindrar ikkje eigaren å nytte den delen av eigedommen andre har bruksrett til, men både eigaren og bruksretthavaren må ta tilbørleg omsyn til kvarandre.
# Ein negativ servitutt gjev rett til å forby tiltak på ein annan eigedom. 
# Løysing- og forkjøpsrett er rett til på visse vilkår å overta ein annan eigedom.
# Grunnbyrde er plikt for eigar av ein eigedom til å utreie visse utingar for ein annan person. Det kan til dømes vere kårytingar.
# Panteretten er òg ein avgrensa rett for annan eigedom. Panteretten gjev panthavaren rett til å selje ein eigedom om han ikkje får eit krav (gjerne eit lån) innan ei viss tid.

## Stifting av bruksrett
Bruksrett kan verte stifta ved avtale. Servituttlova avgrensar retten til å gjere varige avtaler om bruksrett.

Bruksrett kan òg verte stifta ved hevd.

## Bakgrunnsstoff

* Servituttlova

## Andre kjelder
* *Knophs oversikt over Norges rett* ved Birger Stuevold Lassen, Universitetsforlaget 1981, ISBN 82-00-05531-0
Skarvfjorden

**Skarvfjorden** er ein fjordarm av Sandøyfjorden på Sørøya i Hammerfest kommune i Finnmark. Fjorden strekkjer seg 1,5 km austover til fiskeværet Skarvfjord i botn av fjorden.

Fjorden har innløp mellom Tjeldklubben i nord og Skarvfjordholmen i sør. Skarvfjord ligg på sørsida av fjorden, medan garden Sæter ligg på nordsida. Fjorden er grunn og berre 13 meter på det djupaste.
Båtsfjorden på Sørøya

**Båtsfjorden** (nordsamisk *Beassevuotna*) er ein fjordarm av Sandøyfjorden på Sørøya i Hammerfest kommune i Finnmark. Fjorden strekkjer seg 1,6&nbsp;km søraustover til garden Båtsfjord i botn av fjorden.

Fjorden har innløp mellom Storsandvikholmen i sørvest og Båtsfjordneset i nordaust. Båtsfjorden er 34 meter på det djupaste, nesten heilt inst i fjorden.
Saksfjorden

**Saksfjorden** er ein fjord på nordsida av Sørøya i Hammerfest kommune i Finnmark. Fjorden strekkjer seg 3 km søraustover til ei strand i botn av fjorden.

Fjorden har innløp litt nord for Bustervika og sør for Saksnæringskjera. På det djupaste er fjorden 21 meter ved munningen. 

Det er ingen busetnader ved fjorden.
Finnfjorden i Finnmark

**Finnfjorden** er ein fjord på nordsida av Sørøya i Hammerfest kommune i Finnmark. Fjorden strekkjer seg 5,5 km søraustover til Finnfjordbotn.

Fjorden har innløp mellom Saksnæringen i vest og Finnfjordskjeret i aust, like sør for Kamøya. Finnfjordholmen ligg eit godt stykke inn i fjorden og det siste stykket innanfor denne vert kalla Finnfjordbotn. Fjorden er 35 meter på det djupaste, heilt ytst i fjorden. 

Det er ingen busetnader ved fjorden.
Gamvikfjorden

**Gamvikfjorden** er ein fjord på Sørøya i Hammerfest kommune i Finnmark. Fjorden strekkjer seg 9,5 km sørover til Indre Bastafjord i botn av Bastafjorden.

Fjorden har innløp mellom Finnfjordskjeret i vest og Tarhalsen i aust. Vest for Finnfjordskjeret ligg Finnfjorden. Gamvikskjera ligg midt i fjorden ved innløpet. Fiskeværet Gamvik ligg på austsida av fjorden og litt lenger inn finn ein Finnvik. Like vest for Finnvik dannar Bastafjorden den inste delen av Gamvikfjorden. Dette er òg den djupaste delen av fjorden på 60 meter.
Bastafjorden

**Bastafjorden** er den inste delen av Gamvikfjorden på Sørøya i Hammerfest kommune i Finnmark. Fjorden strekkjer seg 2,5 km sørover til Indre Bastfjord i botn av fjorden.

Fjorden har innløp mellom Store Veivika i vest og Finnvika i aust. På det djupaste er fjorden 60 meter, om lag midt i fjorden. 

Det er ingen busetnader ved fjorden.
Taslima Nasrin

**Taslima Nasrin** () er ein bangladeshisk forfattar som har levt i eksil sidan 1994.

Taslima Nasrin blei fødd i Mymensingh nord i Bangladesh og er utdanna lege. Bøkene hennar tek særleg opp vanskane til kvinner i Bangladesh, men også dei vanskeleg tilhøva til hinduminoriteten i landet, og ho har vore kritisk til islam og særleg muslimsk fundamentalisme.

## Strid og eksil
Sidan ho debuterte med romanen *Lajja* i 1994 har Nasrin vore forfølgd for det ho skriv. I Bangladesh blei ho drapstruga og flykta frå landet. Ho fekk opphald og heldt fleire år til i Sverige, men drog sidan til Kolkata i den indiske delstaten Vest-Bengal, der ein snakkar morsmålet hennar, bengali.

Utgjevinga av sjølvbiografiske *Dwikhondito* skapte oppstyr på grunn av utsegner om profeten Muhammed og konene hans, og boka blei forboden i Vest-Bengal. Ved lanseringa av romanen *Shodh* i Hyderabad i 2007 blei ho fysisk angripen av folk som truga med å drepa henne, og store demonstrasjonar i Kolkata førte seinare til at dei indiske styresmaktene flytta henne til andre delstatar, før ho til slutt i praksis blei sett i husarrest i Delhi. Ho kunngjorde i mars 2008 at ho ville forlata India på grunn av dei vanskelege tilhøva ho levde under der.

## Prisar
* Sakharov-prisen 1994

## Utgjevingar
* *Lajja* (på norsk: *Skam*) 1994 ISBN 82-03-20126-1 (Dokumentarisk roman frå Bangladesh)
* *Pherā* 1994 ISBN 81-7055-370-9
* *Nasht larkī : nasht gadya*, 1995 ('Ei øydelagd jente sin øydelagde prosa', artiklar om kvinner) ISBN 81-7055-381-4
* *Meyebela : my Bengali girlhood* 1998 (med undertittelen «A memoir of growing up female in a Muslim world») ISBN 1-58642-051-8
* *Dwikhondito* 2002
* *Shūrayī* 2003
* *Shodh* 2007

## Kjelder

* «Må bli i fangenskap eller forlate landet» i *[[ABC Nyheter]]*, 19. februar 2008 
* «Muslimsk dødsdom mod forfatter» i *[[Kristeligt Dagblad]]*, 21. august 2007

## Bakgrunnsstoff
* Offisiell nettstad
* 'Condemned to life as an outsider', intervju i *[[The Guardian]]*, 30. november 2007
Repparfjorden

**Repparfjorden** (samisk *Riehpovuotna*) er ein fjord i Hammerfest kommune i Finnmark. Fjorden strekkjer seg 13 km søraustover til Oldernes i botn av fjorden.

Fjorden har innløp mellom Tappen i sørvest og bygda Klubbukt i nordaust og ligg like søraust for Kvaløya ved Kvalsundet og tettstaden Kvalsund. Halsen er ei bygd som ligg like ved Tappen, og rett søraust for Tappen igjen ligg bygda Slettelv. Grenda Oldervik ligg på austsida litt innover fjorden. Fægfjord er ei anna grend på sørvestsida eit godt stykke inn i fjorden. 

Fjorden er 127 meter på det djupaste, i midten av fjorden like innanfor munningen. 

Riksveg 94 går langs heile sørvestsida av fjorden, medan Fv134 går langs nordaustsida.
Indre Torskefjorden

**Indre Torskefjorden** eller **Storfjorden** (samisk *Uhca Dorskavutona*) er ein fjord på austsida av Kvaløya i Hammerfest kommune i Finnmark. Fjorden strekkjer seg 0,7 km vestover til munningen av Indrefjordelva i botn av fjorden.

Fjorden har innløp mellom Ytreneset i nord og Indreneset i sør. Fjorden er 66 meter på det djupaste, midt i fjorden.
Mellafjorden

**Mellafjorden** eller **Midtre Torskefjorden** (historisk) (samisk *Gaska-Dorskavuotna*) er ein fjord på austsida av Kvaløya i Hammerfest kommune i Finnmark. Fjorden strekkjer seg 1 km vestover til garden i botn av fjorden.

Fjorden har innløp mellom Kalvikneset i nord og Holmeneset i sør. Han er 68 meter på det djupaste, heilt ytst i fjorden.

## Kjelder
Ytre Torskefjorden

**Ytre Torskefjorden** eller **Instefjorden** (samisk *Olggut Dorskavuotna*) er ein fjord på austsida av Kvaløya i Hammerfest kommune i Finnmark. Fjorden strekkjer seg 2 km vestover til Torskefjorddalen i botn av fjorden.

Fjorden har innløp mellom Oterhaugen i nord og Storneset i sør. Fjorden er 62 meter på det djupaste, heilt ytst i fjorden. Det er ingen busetnader ved fjorden.
Kvalfjorden

**Kvalfjorden** (nordsamisk *Fállevuotna*) er ein fjord på nordsida av Kvaløya i Hammerfest kommune i Finnmark. Fjorden strekkjer seg 3&nbsp;km vestover til Vesterbotn.

Fjorden har innløp mellom Brattneset i nord og Kvalfjordneset i sør. Inst i fjorden deler han seg i dei to vikane Vesterbotn og Pollen. I begge desse ligg det enkelte hus. Fjorden er 88 meter på det djupaste, like vest for Kvalfjordneset.

Fv391 går langs delar av fjorden på vestsida.
Akkarfjorden på Kvaløya

**Akkarfjorden** (nordsamisk *Àhkàrvuotna*) er ein fjord på Kvaløya i Hammerfest kommune i Finnmark. Fjorden strekkjer seg 2 km nordover til tettstaden Akkarfjord i botn av fjorden.

Fjorden har innløp mellom Klokkarøya i vest og Langneset i aust. Lilleøya ligg midt i innløpet til fjorden. På det djupaste er Akkarfjorden 48 meter, like vest for Lilleøya. 

Riksveg 94 går langs austsida av fjorden, medan Fv114 går langs vestsida.